Eiropas Parlamenta rezolūcija par stāvokli Kirgizstānā un Centrālāzijā



Oficiālais Vēstnesis 092 E , 20/04/2006 Lpp. 0390 - 0392



P6_TA(2005)0176 Orhūsas konvencijas pušu otrā sanāksme Eiropas Parlamenta rezolūcija par ES stratēģiju Almati Konferencei par Orhūsas Konvenciju Eiropas Parlaments, - ņemot vērā 1998. gada 25. jūnija Orhūsas konvenciju par pieeju informācijai, sabiedrības dalību lēmumu pieņemšanā un pieeju tiesu varai vides jautājumos un to, ka no 25. maija līdz 27. maijam Kazahstānas pilsētā Almati notiks konvencijas pušu otrā sanāksme (KPS-2), - ņemot vērā mutisko jautājumu B6-0237/2005, ko iesniegusi Vides, sabiedrības veselības un pārtikas nekaitīguma komiteja, - ņemot vērā Reglamenta 108. panta 5. punktu, A. tā kā Orhūsas konvencija stājās spēkā 2001. gada 30. oktobrī; B. tā kā Orhūsas Konvenciju 2005. gada 17. februārī ratificēja Eiropas Kopiena [1] un dalībvalstu vairākums, tostarp arī jauno dalībvalstu vairākums; C. tā kā pašlaik 19 no 35 Orhūsas konvencijas pusēm ir Eiropas Savienības dalībvalstis; D. tā kā Parlaments un Padome jau daļēji ir pieņēmuši normatīvos instrumentus, lai īstenotu Orhūsas konvenciju [2], un tā kā par turpmākiem normatīviem instrumentiem notiek sarunas starp Parlamentu un Padomi [3]; E. tā kā Orhūsas konvencija palīdz valsts iestādēm un pilsoņiem realizēt individuālo un kolektīvo atbildību aizsargāt un uzlabot vidi pašreizējo un turpmāko paaudžu labklājībai un labsajūtai; F. tā kā Kijevas protokols par piesārņojošu vielu un izmešu pārneses reģistru paaugstina uzņēmumu atbildību, samazinot piesārņojumu un veicinot ilgtspējīgu attīstību; 1. mudina ES uzņemties vadošu, pamanāmu un konstruktīvu lomu sarunās; 2. uzskata, ka KPS-2 nodrošinās labu iespēju gan pārskatīt līdz šim sasniegto, gan apspriest nākotnes uzdevumus; 3. mudina Komisiju un dalībvalstis nodrošināt, ka ar KPS-2 pieņemtiem lēmumiem tiek turpināts īstenot un izstrādāt konvenciju un ka starp Orhūsas konvenciju un attiecīgiem daudzpusējiem vides nolīgumiem veidojas sinerģisms; 4. mudina Komisiju un it īpaši dalībvalstis censties nodrošināt, lai: - tiktu izstrādāti precīzi noteikumi, kas garantētu efektīvu un vispārēju sabiedrības līdzdalību lēmumu pieņemšanā attiecībā uz ĢMO, vajadzības gadījumā grozot konvenciju un tās pielikumus; - tiktu izveidota pastāvīga finanšu pasākumu sistēma, lai varētu prognozēt garantēto finansējumu; - tiktu pilnveidots atbilstības mehānisms, balstoties uz iegūto pieredzi; 5. mudina Komisiju un dalībvalstis turpināt likumdošanas darbu, lai pieņemtu normatīvu instrumentu, ar ko Eiropas Savienībā īstenot konvencijas 9. pantu; 6. pauž atbalstu citu atbilstīgu starptautisko organizāciju un konvenciju darbam, it īpaši Kartahenas protokolam par biodrošību, taču uzskata, ka Orhūsas konvencija ir kompetents forums, kurā apspriest horizontālos principus attiecībā uz sabiedrības piekļuvi informācijai, līdzdalību un tiesas pieejamību vides jautājumos; 7. mudina valstis, kuras vēl nav ratificējušas Orhūsas konvenciju un Kijevas protokolu par piesārņojošu vielu un izmešu pārneses reģistriem, to darīt un mudināt citas valstis, kas nav ANO Eiropas Ekonomikas komisijas locekles, kļūt par konvencijas pusēm, ja tās to vēlas; 8. uzskata, ka ir jāsaņem būtisks ieguldījums no tiem Eiropas Parlamenta deputātiem, kuri ir EK delegācijā, un tādēļ cer, ka viņi varēs piedalīties ES koordinatoru sanāksmē Almati vismaz novērotāju statusā ar uzstāšanās tiesībām vai bez tām; 9. uzdod Parlamenta priekšsēdētājam nosūtīt šo rezolūciju Padomei, Komisijai, dalībvalstu valdībām un parlamentiem un ANO Eiropas Ekonomikas komisijas sekretariātam, pieprasot, lai tā tiktu izsūtīta visām ārpuskopienas līgumumslēdzējām pusēm. [1] Padomes 2005. gada 17. februāra Lēmums Eiropas Kopienas vārdā parakstīt Orhūsas konvenciju (vēl nav publicēts). [2] Direktīva 2003/4/EK par vides informācijas pieejamību sabiedrībai un par Padomes Direktīvas 90/313/EEK atcelšanu (OV L 41, 14.02.2003., 26. lpp.); Direktīva 2003/35/EK, ar ko paredz sabiedrības līdzdalību dažu ar vidi saistītu plānu un programmu izstrādē un ar ko attiecībā uz sabiedrības līdzdalību un iespēju griezties tiesās groza Padomes Direktīvas 85/337/EEK un 96/61/EK (OV L 156, 25.06.2003., 17. lpp.). [3] Regulas priekšlikums par Orhūsas konvencijas noteikumu piemērošanu EK iestādēm un struktūrvienībām (KOM(2003)0622 galīgais); direktīvas priekšlikums par tiesas pieejamību vides jautājumos (KOM(2003)0624). --------------------------------------------------